Codex Calixtinus/O adiutor omnium seculorum
R/ O adiutor omnium seculorum,
O decus apostolorum,
O lux clara Gallecianorum,
O advocate peregrinorum,
Iacobe, supplantator viciorum,
solve nostrorum catenas delictorum,
     Et duc nos ad salutis portum.

V/ Qui subvenis periclitantibus
ad te clamantibus
tam in mare quam in terra,
succurre nobis nunc
et in periculo mortis,
     Et duc nos ad salutis portum.

V/ Gloria Deo Patri
almo excellentissimo,
et Filio eius
pio altissimo,
Amborumque
Spiritui Sancto.
     Et duc nos ad salutis portum.

 

 

Codex Calixtinus